**Nekilnojamojo kultūros paveldo vertinimo tarybos (II) 2023-08-28 nuotolinis posėdis**

2023 m. rugpjūčio 28 d. 9 val. vyks nuotolinis Kultūros paveldo departamento prie Kultūros ministerijos (toliau – Departamentas) antrosios nekilnojamojo kultūros paveldo vertinimo tarybos (toliau – Vertinimo taryba) posėdis.

Vertinimo tarybos posėdyje planuojama svarstyti:

**1. Nekilnojamojo kultūros paveldo vertinimo tarybos akto projektas dėl Pramonininko Juozo Daugirdo namo (u. k. 1134), Kauno miesto sav., Kauno m., Vytauto pr. 30, duomenų Kultūros vertybių registre tikslinimo** (siūloma papildyti vertingąsias savybes ir istorinius duomenis, papildomai nustatyti istorinį (lemiantį reikšmingumą – svarbų) vertingųjų savybių pobūdį).

Statusas (u. k. 1134) – Registruotas Kultūros vertybių registre.

**2. Nekilnojamojo kultūros paveldo vertinimo tarybos akto projektas dėl Šiaudėnų kaimo monumentalaus kryžiaus (u. k. 15384), Šilutės rajono sav., Gardamo sen., Šiaudėnų I k., duomenų kultūros vertybių registre tikslinimo** (siūloma patikslinti pavadinimą bei apibrėžtą teritoriją, apibrėžti apsaugos nuo fizinio poveikio pozonį (visomis kryptimis nuo teritorijos), nustatyti dailės (lemiantį reikšmingumą – svarbų) ir sakralinį (lemiantį reikšmingumą – svarbų) vertingųjų savybių pobūdžius, regioninį reikšmingumo lygmenį).

Statusas (u. k. 15384) – Valstybės saugomas.

**3. Nekilnojamojo kultūros paveldo vertinimo tarybos akto projektas dėl Upitėnų kaimo koplytėlės (u. k. 25072), Klaipėdos rajono sav., Veiviržėnų sen., Upitėnų k., duomenų kultūros vertybių registre tikslinimo** (siūloma patikslinti pavadinimą, vertybės sandaros tipą (vietoje į kompleksą įeinančio – pavienį kultūros paveldo objektą), patikslinti apibrėžtą teritoriją, apibrėžti apsaugos nuo fizinio poveikio pozonį (visomis kryptimis nuo teritorijos), nustatyti etnokultūrinį (lemiantį reikšmingumą – svarbų) vertingųjų savybių pobūdį, regioninį reikšmingumo lygmenį).

Statusas (u. k. 25072) – Valstybės saugomas.

**4.** **Nekilnojamojo kultūros paveldo vertinimo tarybos akto projektas dėl apsaugos Koplytėlei su skulptūra (u. k. 9403), Klaipėdos rajono sav., Veiviržėnų sen., Upitėnų k., panaikinimo** (siūloma panaikinti apsaugą šiam kompleksiniam kultūros paveldo objektui, kadangi, patikslinus jo sandarą, kompleksinė dalis Koplytėlė (u. k. 25072) tapo pavieniu kultūros paveldo objektu – Upitėnų kaimo koplytėlė (u. k. 25072), o kompleksinė dalis – „Švč. Mergelė Marija Maloningoji“ skulptūra (u. k. 25073) – Upitėnų kaimo koplytėlės (u. k. 25072) vertingąja savybe).

**5.** **Nekilnojamojo kultūros paveldo vertinimo tarybos akto projektas dėl Spaustuvės pastato (u. k. 16777), Klaipėdos miesto sav., Klaipėdos m., Tomo g. 20, duomenų Kultūros vertybių registre tikslinimo** (siūloma papildyti vertingąsias savybes, papildomai nustatyti archeologinį vertingųjų savybių pobūdį, panaikinti apibrėžtą vizualinės apsaugos pozonį (kultūros paveldo objektas patenka į kultūros paveldo vietovės teritoriją)).

Statusas (u. k. 16777) – Valstybės saugomas.

Patenka į Klaipėdos senojo miesto vietos su priemiesčiais (u. k. 27077) bei Klaipėdos senamiesčio (u. k. 16075) teritorijas.

**6.** **Klausimas dėl Ukmergėje, Antakalnio g. aptikto akmeninio grindinio įvertinimo ir tikslingumo rengti nekilnojamojo kultūros paveldo vertinimo tarybos akto projektą dėl jo nustatymo Ukmergės senamiesčio (u. k. 17116), Ukmergės rajono sav., Ukmergės miesto sen., Ukmergės m., vertingosiomis savybėmis** (gautas archeologės B. L. kreipimasis, kuriame prašoma, remiantis archeologinių tyrimų medžiaga, įvertinti Ukmergėje, Antakalnio g. atidengtą XX a. 3 deš. akmeninį grindinį; Departamento Vilniaus teritorinio skyriaus sprendimu buvo sustabdytas šio grindinio ardymas dėl vykdomų gatvės paviršinio vandens tinklų įrengimo darbų).

Statusas (vietovės u. k. 17116) – valstybės saugomas.

**7.** **Klausimas dėl archeologinių tyrimų metu Vilniuje, Pranciškonų g. 1A sklype, atidengtų statinių liekanų įvertinimo ir tikslingumo rengti nekilnojamojo kultūros paveldo vertinimo tarybos akto projektą dėl jų nustatymo Vilniaus pranciškonų vienuolyno pastatų ansamblio (u. k. 769), Vilniaus miesto sav., Vilniaus m., Trakų g. 9 / Vilniaus miesto sav., Pranciškonų g. 1, teritorijos vertingosiomis savybėmis** (gautas VšĮ „Architektūros tyrimų centras“ kreipimasis, kuriame prašoma, remiantis archeologinių ir architektūrinių tyrimų medžiaga, įvertinti archeologinių tyrimų metu Vilniuje, Pranciškonų g. 1A sklype atidengtas statinių liekanas: XIV a. pab. – XV a. pamato fragmentą, XVIII a. nuogrindos fragmentą, XX a. pamato fragmentą).

Statusas (komplekso u. k. 769) – paminklas.

Rastų statinių liekanų adresas (Pranciškonų g. 1A) patenka į Vilniaus senojo miesto ir priemiesčių archeologinės vietovės (u. k. 25504), Vilniaus senamiesčio (u. k. 16073), kompleksinio objekto – Vilniaus pranciškonų vienuolyno pastatų ansamblio (u. k. 769) ir jo kompleksinės dalies – Švč. Mergelės Marijos Ėmimo į dangų bažnyčios (u. k. 25024) teritoriją.